Lietuvos ir Portugalijos santykiai

**Lietuvos ir Portugalijos santykiai** – dvišaliai tarptautiniai santykiai tarp Lietuvos ir Portugalijos.

Tarpukariu Portugalija Lietuvos nepriklausomybę *de jure* pripažino 1923 m. gegužės 5 d.

Nepriklausomybę pripažino 1991 m. rugpjūčio 26 d. Diplomatiniai santykiai atkurti 1991 m. spalio 4 d.

Portugalijoje veikia 2018 m. įkurta Portugalijos lietuvių bendruomenė. 2018 m. Portugalijoje gyveno 349 Lietuvos piliečiai. daugiausiai Lisabonos ir Porto apskrityse. Tuo tarpu Lietuvoje 2022 m. pradžioje gyveno 154 Portugalijos piliečiai.

Abi šalys yra ES, NATO, eurozonos, EBPO, kitų tarptautinių organizacijų narės.

2014 m. buvo uždaryta kurį laiką veikusi Lietuvos ambasada Lisabonoje. 2011 m. Portugalija uždarė 2005 m. duris atvėrusią Portugalijos ambasadą Vilniuje. Lietuvai atstovauja nepaprastasis ir įgaliotasis ambasadorius, reziduojantis Londone. Kaune veikia Portugalijos Respublikos garbės konsulatas. Vizėjuje, Ponta Delgadoje (Azoruose) ir Lisabonoje veikia Lietuvos garbės konsulatai.

## Santykių istorija

### Pirmieji kontaktai iki 1918 metų
Tiesioginiai Portugalijos ir Lietuvos ryšiai siekia pačią XV a. pab., kai tarp 1491 ir 1500 m. Lietuvoje lankėsi daktaro amatu užsiimąs Martimas Lopešas, o po kelionės įspūdžius apie Lietuvą aprašė savo laiške Portugalijos karaliui. XVI a. Lietuvoje taip pat lankėsi istorikas ir humanistas Damianas de Gojišas. Jis 1529 m. keliavo pro Vilnių kaip karališkasis pasiuntinys, o 1531 m. dalyvavo derybose, sprendžiant Žygimanto Senojo dukters Jadvygos Jogailaitės ir Portugalijos karaliaus Jono III brolio Luiso vestuvių klausimą. Tačiau vestuvės neįvyko.

1782 m. portugalų kompozitorius Žuanas di Soza Karvaljas išleido operą pavadinimu „*Everardo II, re di Lituania*” („Eduardas II, Lietuvos karalius”).

### Santykiai 1918-1940 m.
Portugalija buvo viena iš vos penkių valstybių, kurių atstovai Tautų Sąjungoje dar 1920 m. lapkričio-gruodžio mėn. siūlė patenkinti Lietuvos prašymą priimti į Tautų Sąjungą. Portugalija Lietuvą *de jure* pripažino 1923 m. gegužės 3 d.

### Santykiai Lietuvos okupacijos metais
1940 m. rugpjūtį P. Klimas įteikė protesto notą Portugalijos užsienio reikalų ministrui.  Portugalija Antrojo pasaulinio karo metais oficialiai pareiškė, jog atsisako pripažinti Baltijos valstybių aneksiją. Kita vertus, taip pat pareiškė, kad suspenduoja visus sutarimus su Baltijos valstybėmis ir jų atstovų įgaliojimus tol, kol truks okupacija. Toks sprendimas labiau paveikė pačią Lietuvos diplomatinę tarnybą nei Baltijos šalis okupavusią SSRS, nors Portugalijoje Lietuvos pasiuntinybės ar konsulatų ir taip nebuvo.  1950 m. vasario 16-osios proga per „Amerikos balso“ radijo stotį nuskambėjo sveikinimai lietuvių tautai keliomis kalbomis, tarp jų – ir portugališkai.  Portugalija visą sovietinės okupacijos laikotarpį nepripažino Lietuvos aneksijos *de jure*, bet laikėsi pragmatinio požiūrio pripažįstant Baltijos valstybių inkorporaciją *de facto*.

### Santykiai po 1991 m.

1996 m. spalio 14 d. Lietuvoje lankėsi Portugalijos Respublikos valstybės sekretorius ES reikalams Fransiskas Seišasas di Košta ir tapo pirmuoju aukšto rango Portugalijos pareigūnu, apsilankiusiu Lietuvoje.

Tarp šalių pasirašyta sutartis dėl abipusio investicijų skatinimo ir apsaugos (1998 m.), susitarimas dėl grąžinimo asmenų, kurie atvyko į valstybę ar gyvena joje be leidimo
(1999 m.), sutartis dėl pajamų dvigubo apmokestinimo išvengimo ir pajamų mokesčių slėpimo prevencijos (2002 m.), susitarimas dėl bendradarbiavimo turizmo srityje
(1999 m.)

2003 metais Lietuvoje lankėsi ir su valstybės vadovais susitiko Portugalijos prezidentas Žoržė de Sampajas, 2017 metais – prezidentas Marselas Rebelas de Soza. Tuo tarpu 2007 metais Portugalijoje lankėsi Lietuvos prezidentas Valdas Adamkus.

## Švietimo, mokslo, sporto ir technologiniai mainai ir kultūrinis bendradarbiavimas
Lietuvių kalba išleista Fernando Namoros, Žozė Saramago, Veržilijo Fereiros ir kitų autorių kūrinių. 1974 m. išleista pasakų rinktinė „Teisybės paukštė“).
Portugalų kalba nuo 1995 m. dėstoma Vilniaus universitete, jos galima mokytis Vytauto Didžiojo Universiteto užsienio kalbų institute, taip pat kitur organizuojami portugalų kalbos mokymosi kursai. Lietuvių kalba išleista mokomųjų priemonių, žodynų, dauguma Brazilijos portugalų kalba. Pirmasis jų — dar 1927 metais San Paule J. Stankaičio parengtas „Praktiškas portugalų kalbos vadovėlis: pritaikintas Brazilijos lietuviams“. Taipogi Rio de Žaneire 1948 m. F. Meierio ir kitų parengtas „Portugalų kalbos žodynėlis“, 1988 m. D. Petraičio ir L. J. Butrimavičiaus parengtas „Žodynas portugalų–lietuviškai, lietuvių–portugališkai / Dicionário portuguēs‑lituano, lituano‑portuguēs“. 2008 metais V. Strupienė parengė knygą „Portugalų kalbos pokalbiai ir žodynėlis“. 2003-2013 m. prie dvišalių kultūrinių santykių sklaidos ženkliai prisidėjo iš Mozambiko kilęs portugalų rašytojas, poetas ir dėstytojas Nuno Gimarainšas, 2010 m. Vilniaus mero apdovanotas už kultūrinę veiklą, o 2012 m. išrinktas Portugalijos-Lietuvos kultūros ir meno asociacijos () prezidentu.

Tarp Lietuvos ir Portugalijos universitetų vykdomi akademiniai studentų mainai.

Garsi fado atlikėja Joana Amendoeira ne kartą lankėsi Vilniuje, 2011 m. Čiurlionio kvartetas koncertavo Lisabonoje. Vyksta abiejų šalių filmų festivaliai.

Lietuvos ir Portugalijos vyrų futbolo rinktinės iki 2021 m. gruodžio yra tarpusavyje sužaidusios ketverias rungtynes, kurių visas laimėjo Portugalijos rinktinė. Yra Portugalijos klubuose žaidusių Lietuvos futbolininkų. Vienas žymiausių — buvęs Lietuvos futbolo rinktinės žaidėjas Edgaras Jankauskas, kuris 2003-2004 m. žaidė Portugalijos čempionu tapusiame *[[FC Porto]]* klube. Kiti Portugalijoje žaidę lietuviai — Mindaugas Kalonas ir Lukas Spalvis. 2010 m. prieš pasaulio čempionato atranką Lietuvos rinktinės treneriu pirmą kartą nuo 1990 m. tapo užsienietis – portugalas Jose Couceiro. Naujojo trenerio vadovaujama komanda startavo labai sėkmingai, tačiau dėl nesėkmių vėliau savo grupėje liko ketvirti. 2011 metų Europos krepšinio čempionate Lietuvoje A grupėje pirmenybėse susitiko abiejų šalių rinktinės. 2011 metų rugsėjo 5 dieną Panevėžyje įvykusį tiesioginį susitikimą lietuvių rinktinė laimėjo 98:69. Yra Portugalijos krepšinio klubuose žaidusių lietuvių. Vienas jų — Mantas Ignatavičius, 2003 metais rungtyniavęs *[[CAB Madeira]]* klube.

2018 metų kanojų lenktynių pasaulio čempionatas vyko Portugalijos miestelyje Montemoroveljyje. Jame Lietuva užėmė 15-ą vietą, o šeimininkė Portugalija liko septinta. Toje pačioje vietoje vykusiame 2013 metų Europos kanojų irklavimo čempionate Lietuva finišavo devinta, o šeimininkė Portugalija buvo dvylikta.

## Ekonominiai santykiai
2020 m. duomenimis, prekybos apyvarta tarp Lietuvos ir Portugalijos siekė 147,1 mln. eurų, o Portugalija buvo 35-a pagal prekybos apimtis Lietuvos prekybos partnerė.

Prekybos balanse vyrauja importas iš Portugalijos į Lietuvą.
 	
* Eksportas sudaro 60 mln. eurų; Portugalija yra 42-a pagal prekybos apimtis eksporto partnerė.
* Importas sudaro 87,1 mln. eurų; Portugalija yra 30-a pagal prekybos apimtis importo partnerė. Daugiausiai importuojamos prekės: organiniai chemijos produktai (39%), nealkoholiniai ir alkoholiniai gėrimai (13%), popierius ir kartonas (8%), mechaniniai įrenginiai ir jų dalys (6%).

Pagal tiesioginių užsienio investicijų Lietuvoje dydį Portugalija yra 44-a (investicijos siekia 2,3 mln. eurų). Savo ruožtu Lietuvos tiesioginių investicijų dydis Portugalijoje 2020 m. buvo 6,9 mln. eurų (24-a vieta pagal apimtį).

## Pilietiniai mainai

## Pasiuntinių ir ambasadorių sąrašas
### Pasiuntiniai Lietuvai
*1993-1996 m. – Alexandre Eduardo Lencastre da Veiga, pirmasis ambasadorius po diplomatinių santykių užmezgimo (rezidavo Kopenhagoje)
*1996-1998 m. – Rui Fernando Meira Ferreira, ambasadorius (rezidavo Kopenhagoje)
*1998-2005 m. – José António Moya Ribera, ambasadorius (rezidavo Kopenhagoje)
*2005-2008 m. – António Manuel Moreira Tânger Corrêa, ambasadorius (rezidavo Vilniuje)
*2008-2012 m. – João Manuel da Cruz da Silva Leitão, ambasadorius (rezidavo Vilniuje)
*2012-2013 m. – João Pedro de Almeida Silveira de Carvalho, ambasadorius (rezidavo Kopenhagoje)
*2013-2014 m. – Jorge António Meave Zileri Teixeira de Sampayo, laikinasis reikalų patikėtinis (rezidavo Kopenhagoje)
*2014-2018 m. – Rui Filipe Monteiro Belo Macieira, ambasadorius (rezidavo Kopenhagoje)
*nuo 2018 m. – Rita Maria Figueiras Henriques Laranjinha, ambasadorius (reziduoja Kopenhagoje)

### Pasiuntiniai Portugalijai
* 1930–1940 m. – Petras Klimas,  nepaprastasis pasiuntinys ir įgaliotasis ministras (rezidavo Paryžiuje)
* 1992–1994 m. – Osvaldas Balakauskas, ambasadorius (rezidavo Paryžiuje)
* 1996–1999 m. – Justas Vincas Paleckis (rezidavo Londone)
* 1999–2000 m. – Ernestas Grabažis, laikinasis reikalų patikėtinis
* 2000–2004 m. – Dalius Čekuolis, ambasadorius
* 2005-2007 m. – Hilda Griškevičienė, laikinoji reikalų patikėtinė
* 2007–2012 m. – Algimantas Rimkūnas, ambasadorius
* 2012-2017 m. – Asta Skaisgirytė-Liauškienė (rezidavo Londone)
* nuo 2017 m. rugpjūčio 16 d. - Renatas Norkus (reziduoja Londone) 

## Portugalijos ordinų kavalieriai lietuviai ir Lietuvos ordinų kavalieriai portugalai

2022 m. duomenimis, Lietuvos valstybiniu apdovanojimu yra apdovanoti 60 Portugalijos piliečių. Žemiau pateikiamas apdovanotųjų sąrašas:

*João Abreu de Faria Bilhim (2007 m. gegužės 29 d., Ordino "Už nuopelnus Lietuvai" Komandoro kryžius)
*José Pedro Aguiar-Branco (2007 m. gegužės 29 d., Ordino "Už nuopelnus Lietuvai" Komandoro didysis kryžius)
*António Albuquerque de Sousa Lara (2007 m. gegužės 29 d., Ordino "Už nuopelnus Lietuvai" Komandoro kryžius)
*Nuno Filipe Alves Salvador e Brito (2007 m. gegužės 29 d., Ordino "Už nuopelnus Lietuvai" Komandoro didysis kryžius)
*Eduardo Âmbar (2007 m. gegužės 29 d., Ordinas "Už nuopelnus Lietuvai" Komandoro didysis kryžius)
*Maria Margarida de Araújo de Figueiredo (2007 m. gegužės 29 d., Ordino "Už nuopelnus Lietuvai" Didysis kryžius)
*Jorge Ayres Roza de Oliveira (2007 m. gegužės 29 d., Ordino "Už nuopelnus Lietuvai" Komandoro kryžius)
*Helena Barroco (2003 m. gegužės 13 d., Ordino "Už nuopelnus Lietuvai" Komandoro kryžius)
*José Manuel Barroso (2007 m. birželio 14 d., Vytauto Didžiojo ordino Didysis kryžius)
*Nuno Bragança (2003 m. gegužės 13 d., Ordino "Už nuopelnus Lietuvai" Karininko kryžius)
*Elisabeth Caramelo (2003 m. gegužės 13 d., Ordino "Už nuopelnus Lietuvai" Komandoro kryžius)
*Pedro Manuel Carqueijeiro Lourtie (2007 m. gegužės 29 d., Ordino "Už nuopelnus Lietuvai" Komandoro didysis kryžius)
*Carlos Alberto Carvalho dos Reis (2007 m. gegužės 29 d., Ordino "Už nuopelnus Lietuvai" Didysis kryžius)
*José Sócrates Carvalho Pinto de Sousa (2007 m. gegužės 29 d., LDK Gedimino ordino Didysis kryžius)
*Aníbal António Cavaco Silva (2007 m. gegužės 29 d., Vytauto Didžiojo ordinas su aukso grandine)
*Maria Cavaco Silva (2007 m. gegužės 29 d., Vytauto Didžiojo ordino Didysis kryžius)
*Manuel Côrte-Real (2007 m. gegužės 29 d., Ordino "Už nuopelnus Lietuvai" Didysis kryžius
*Carlos Costa Neves (2003 m. gegužės 13 d., Ordino "Už nuopelnus Lietuvai" Didysis kryžius)
*Mário Fernando Damas Nunes (2007 m. gegužės 29 d., Ordino "Už nuopelnus Lietuvai" Komandoro kryžius)
*Fernando Manuel de Lima (2007 m. gegužės 29 d., Ordino "Už nuopelnus Lietuvai" Komandoro kryžius)
*José Luís Fazenda Arnaut Duarte (2007 m. gegužės 29 d., Ordino "Už nuopelnus Lietuvai" Didysis kryžius)
*Paulo Carlos Ferreira Chaves (2007 m. gegužės 29 d., Ordino "Už nuopelnus Lietuvai" Karininko kryžius)
*José de Freitas Ferraz (2003 m. gegužės 13 d., Ordino "Už nuopelnus Lietuvai" Didysis kryžius)
*Bernardo Futscher Pereira (2003 m. gegužės 13 d., Ordino "Už nuopelnus Lietuvai" Komandoro didysis kryžius)
*Manuel António Gomes de Almeida de Pinho (2007 m. gegužės 29 d., LDK Gedimino ordino Didysis kryžius)
*Carlos Goncalves (2005 m. rugsėjo 12 d., Ordino "Už nuopelnus Lietuvai" Karininko kryžius)
*Manuel Lobo Antunes (2007 m. gegužės 29 d., Ordino "Už nuopelnus Lietuvai" Didysis kryžius)
*Maria Madalena Lobo Carvalho Fischer (2007 m. gegužės 29 d., Ordino "Už nuopelnus Lietuvai" Komandoro kryžius)
*Álvaro António Magalhães Ferrão de Castello-Branco (2007 m. gegužės 29 d., Ordino "Už nuopelnus Lietuvai" Komandoro didysis kryžius)
*Luís Filipe Marques Amado (2007 m. gegužės 29 d., LDK Gedimino ordino Didysis kryžius)
*Jaime José Matos da Gama (2007 m. gegužės 29 d., LDK Gedimino ordino Didysis kryžius)
*Maria Virgínia Mendes da Silva Pina (2007 m. gegužės 29 d., Ordino "Už nuopelnus Lietuvai" Komandoro kryžius)
*Ana Paula Menezes Cordeiro (2003 m. gegužės 13 d., Ordino "Už nuopelnus Lietuvai" Karininko kryžius)
*Raquel Milano Morais Chantre (2007 m. gegužės 29 d., Ordino "Už nuopelnus Lietuvai" Karininko kryžius)
*João Gabriel Morais (2003 m. gegužės 13 d., Ordino "Už nuopelnus Lietuvai" Komandoro kryžius)
*José Filipe Morais Cabral (2003 m. gegužės 13 d., Ordino "Už nuopelnus Lietuvai" Didysis kryžius)
*Francisco de Assis Morais E Cunha Vaz Patto (2007 m. gegužės 29 d., Ordino "Už nuopelnus Lietuvai" Komandoro kryžius)
*António Manuel Moreira Tânger Corrêa (2007 m. gegužės 29 d., Ordino "Už nuopelnus Lietuvai" Didysis kryžius)
*José Manuel Namora Soares de Andrade (2007 m. gegužės 29 d., Ordino "Už nuopelnus Lietuvai" Riterio kryžius)
*Artur Neves Pina Monteiro (2018 m. vasario 13 d., Ordino "Už nuopelnus Lietuvai" Komandoro kryžius)
*Luís Nicholson Lavrador (2007 m. gegužės 29 d., Ordino "Už nuopelnus Lietuvai" Karininko kryžius)
*José Manuel Nunes Liberato (2007 m. gegužės 29 d., Ordino "Už nuopelnus Lietuvai" Didysis kryžius)
*Eurico Paes (2003 m. gegužės 13 d., Ordino "Už nuopelnus Lietuvai" Didysis kryžius)
*João Vasco Palma Fialho (2003 m. gegužės 13 d., Ordino "Už nuopelnus Lietuvai" Karininko kryžius)
*Rui Carlos Pereira (2007 m. gegužės 29 d., LDK Gedimino ordino Didysis kryžius)
*António Pinheiro Marques (2003 m. gegužės 13 d., Ordino "Už nuopelnus Lietuvai" Komandoro kryžius)
*Margarida Maria Pitta de Lacerda Aroso (2007 m. gegužės 29 d., Ordino "Už nuopelnus Lietuvai" Riterio kryžius)
*Joana Rebocho Cândido Sousa Fialho (2007 m. gegužės 29 d., Ordino "Už nuopelnus Lietuvai" Karininko kryžius)
*Pedro Pio Riscado de Nabais Rapoula (2007 m. gegužės 29 d., Ordino "Už nuopelnus Lietuvai" Komandoro kryžius)
*Maria José Ritta (2003 m. gegužės 13 d., LDK Gedimino ordino Didysis kryžius)
*Jorge Rocha de Matos (2007 m. gegužės 29 d., Ordino "Už nuopelnus Lietuvai" Komandoro kryžius)
*Arnaldo Manuel da Rocha Pereira Coutinho (2007 m. gegužės 29 d., Ordino "Už nuopelnus Lietuvai" Didysis kryžius)
*Jorge Sampaio (2003 m. gegužės 13 d., Vytauto Didžiojo ordino Didysis kryžius)
*António Luís Santos da Costa (2007 m. gruodžio 11 d., Ordino "Už nuopelnus Lietuvai" Komandoro didysis kryžius)
*João da Silva Leitão (2003 m. gegužės 13 d., Ordinas "Už nuopelnus Lietuvai" Komandoro didysis kryžius)
*Jorge Silva Lopes (2003 m. gegužės 13 d., Ordino "Už nuopelnus Lietuvai" Komandoro kryžius)
*Domingos Teixeira de Abreu Fezas Vital (2007 m. gegužės 29 d., Ordino "Už nuopelnus Lietuvai" Komandoro didysis kryžius)
*Ademar Vala Marques (2007 m. gegužės 29 d., Ordino "Už nuopelnus Lietuvai" Riterio kryžius)
*Rosário Ventura (2003 m. gegužės 13 d. Ordino "Už nuopelnus Lietuvai" Didysis kryžius)
*Antonio Vitorino (2004 m. birželio 25 d., LDK Gedimino ordino Komandoro kryžius)

## Šaltiniai

## Literatūra
* 

## Nuorodos
*[ Portugalija | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt)
*https://urm.lt/default/lt/dvisaliai-portugalija Portugalija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 
*Portugalijos santykiai su Lietuva - Visuotinė lietuvių enciklopedija (vle.lt)